**Legenda considerabilei călătorii imense**

*Dusan Gora*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vreau iubită foc și pară

Născută în primăvară

Cu chip verde, de fecioară -

Gingășie-n trup și-n palmă,

Suspin răvășit, de doamnă.

Să ne iubim treji, sub frunze

Lipiți ca două meduze,

Evantaie de răcoare

Crește-ne-ar în tălpi, ușoare

Să mă-ntreb cum de se poate

Să trăiesc aici, din toate.

Și atunci, fără sfârșit,

Ocolit-neocolit

Să plecăm spre răsărit...

Să gonim, suiți pe inimi

Cu busolele pe chip

Și ajunși sub felinare,

Să-nchinăm două pahare-

Unul pentru mândrul soare,

Unul pentru ce-i înalt...